નવી દિલ્હીઃ સતત થઈ રહેલ વરસાદે મધ્ય પ્રદેશ અને રાજસ્થાનના હાલ-બેહાલ કરી દીધા છે, જ્યારે દેશના બીજા રાજ્યોમાં પણ આજે ભારે વરસાદની આશંકા છે, ભારતીય હવામાન વિભાગે આગામી 24 કલાકમાં પૂર્વી રાજસ્થાન, ઉત્તર પ્રદેશ, મધ્ય પ્રદેશ અને ગુજરાતમાં ભારેથી અતિ ભારે વરસાદની આશંકા વ્યક્ત કરતા રેડ અલર્ટ જાહેર કર્યું છે, રાજસ્થાનમાં પૂરને કારણે સ્થિતિ એટલી ખરાબ થઈ ગઈ છે કે મદદ માટે સેનાને બોલાવવી પડી છે.